AbePDP Babhaxabulwa Kakubi Emzini weBudiriro 
Kungaleso sizatho umkhokheli wePeople Democratic Party, uMnu. Tendai Biti, ethi umongameli Robert Mugabe kumele asuke esikhundleni ngoba singasiso sobukhosi bemhuli yakoGushungo.
HARARE — Abebandla eliphikisayo ele People Democratic Party bayalusola udlakela oluqondiswe kubalandeli balo ngempelasonto edluleyo, lapho ababhagxabulwe kabuhlungu emzini weBudiriro 4, ngesikhathi belungiselela umhlangano wabo. Kungalesi sizatho umkhokheli we People Democratic Party, umnumzana Tendai Biti, ethe umongameli Robert Mugabe kumele asuke esikhundleni ngoba singasiso sobukhosi bemhuli yakoGushungo. Bekuhlatsehlwa ingoma kujatshulwa emhlanganweni walelibandla owenzelwe emavinkilini awemzini weBudiriro 5B, inengi lazo zikhalelwa ngunkosazana Luthando Siziba, omunye wabatshaywe ngabebandla leZanu PF. UMaSiziba, okhokhela uhlangothi lwabesifazane kuPDP esigabeni seHarare, uthi batshaywe besetheswa umlandu wokufuna ukususa uMugabe esikhundleni. Ulemvukuzane yamathumbu, uMaSiziba, ephila ngetshubhu ayibekwa esiswini, ekhahlelwe ngesihluku ekuhlaselweni kwabo. Ubesebuhlungwini ngesikhathi ekhulumisana lentathelizindaba lapho ihlangana laye emzini weBudiriro,abebandla lakhe le PDP, liqhuba umhlangano wakuqala kulomuzi selokhu labunjwayo. Isikhulumeli sePDP, eHarare,umnumzana Nqobizitha Khumalo, usole kakhulu lesi sehlakalo. Owake waba ngumgcinisihlalo wohlangothi lwabontanga ku Zanu Pf, eHarare,umnumzana Godwin Gomwe, wethusele abe PDP, ethi bazotshaywa kabuhlungu nxa bengasukanga kulowo muzi, ngoba ubuswa yi Zanu PF. Okusolwe nguKhumalo, ethi lilungelo lomuntu wonke, ukusekela ibandla lezombusazwe alifunayo. Omunye wabatshayiweyo njalo, unobhala jikelele wePDP eHarare, unkosazana Monalisa Sharara, uthi sebediniwe ngodlakela elizweni. Ethi ukutshaywa kwabo akusoke kwabavimba ukukhankasela ukusuka kukaMugabe esikhundleni. Abe PDP bathi okwenziwa yiZanu PF, kulihlazo kusenziwa ngabantu asebephelelwe. Bethi sesedlula isikhathi sokubamba abantu ngamandla ukuba bathande ibandla lezombusazwe elithile, kodwa osokusebenza kulezi nsuku, yikuletha imibono ejulileyo, ephathisa ukuthuthukisa ilizwe lisuke kusimo elikiso okwamanje, hatshi udlakela.